Alain Delon
Alain Fabien Maurice Marcel Delon bio je francuski glumac. Pojavivši se na filmu 1957, ubrzo se dokazao kao jedan od najatraktivnijih i najambicioznijih mladih francuskih glumaca. Prvu zapaženiju ulogu imao je u kriminalističkom filmu U zenitu Sunca (francuski: Plein Soleil), a svjetsku slavu stječe 1960. ulogom u filmu Rocco i njegova braća. Nedugo zatim, glumi, ali ne baš uspješno, i u Hollywoodu. Krajem 1968. u središtu je velikog skandala s ubistvom njegovog tjelohranitelja, kada priznaje veze s podzemljem, ali je ipak bio oslobođen krivice. Afera nije naudila njegovoj karijeri, čak su uloge u kriminalističkim filmovima, u kojima je otad sve češće igrao, imale za publiku pečat vjerodostojnosti i time veću zanimljivost.